Eksklusiv matinée-ekstrakoncert med Bo Kaspers Orkester

*Lørdag den 10. september kl. 21 vil svenske Bo Kaspers Orkester blive mødt af et udsolgt Store VEGA. Nu har VEGA fået lov at præsentere en ekstra, eksklusiv matinée-koncert med orkesteret. Dermed bliver der to Bo Kaspers-koncerter på én dag. Den første starter kl. 16.*

**Eftermiddagskoncert**
Svenske [Bo Kaspers Orkester](https://www.facebook.com/bokaspersorkester) har gennem deres lange karriere haft et stort og trofast publikum i Danmark. Det er derfor naturligt, at koncerten blev hurtigt udsolgt. Muligheden for en ekstra koncert med de populære musikere blev taget op.

Bo Kaspers Orkester havde imidlertid en stram plan for deres turné, som umuliggjorde at finde en anden dato. Det er derfor VEGA en ære annoncere, at Bo Kaspers har indvilget i, at give deres trofaste, danske fans mulighed for at opleve dem spille en matinée-koncert.

Ligesom den [koncert](http://vega.dk/arrangementer/bo-kaspers-orkester-7831.html), der først blev annonceret med orkesteret, kommer arrangementet til at foregå i et Store VEGA, der til lejligheden vil være intimt indrettet med siddepladser til alle. Allerede fra kl. 16.00 vil publikum altså kunne sætte sig til rette til en matinée-koncert med de folkekære, svenske jazz-popmusikere.

I dag, hvor der meldes udsolgt til aftenkoncerten, går der billetter i salg til matinée-koncerten til Bo Kaspers Orkester for et siddende Store VEGA.

**10 albums og 20 års erfaring**

I år er det 20 år siden, at Bo Kaspers Orkester blev dannet og udgav deres debutalbum. Bandet har med deres charmerende blanding af pop og jazz tilsat en klar skandinavisk tone, haft gigantisk succes i hele norden.

Bo Kaspers Orkester har solgt over 1,5 million albums, og deres nyeste skud på stammen udkommer den 31. oktober – altså lige op til koncerterne i VEGA. Albummet kommer til at hedde *Du borde tycka om mig*, og man kan allerede nu lytte til singlen ”[Världens ände](Bo%20Kaspers%20Orkester%20%E2%80%93%20V%C3%A4rldens%20%C3%A4nde)”, som udkom sidst i august.

Det er 19 år siden, de beærede os med ”[Köpenhamn](http://www.youtube.com/watch?v=7p-ThsOYILA)” og 16 år siden, at de charmerede sig yderligere ind hos danskerne med albummet *Amerika* og generationsklassikeren ”[Vi Kommer Aldrig Att Dö](http://www.youtube.com/watch?v=XKLyxnOZprE&feature=related)”. Og nu får publikummer en ekstra og eksklusiv mulighed for at opleve orkeresteret til en siddende matinée-koncert.

**Fakta om koncerten**

Bo Kaspers Orkester (S)

Lørdag 10. november kl. 16.00 (**koncerten kl. 21 er udsolgt**)

Store VEGA – Enghavevej 40, 1674 Kbh. V

NB. Dette er en siddende koncert

Pris: 350 kr. + gebyr

Billetter kan købes via BilletNET og på posthuse.

[Læs mere og køb billet til koncerten](http://vega.dk/arrangementer/-bo-kaspers-orkester-matine-8895.html)

*For yderligere informationer kontakt venligst*

Cecilie Maria Nielsen

Kommunikationsmedarbejder, VEGA

cmn@vega.dk - 3326 0953